**Rámcová dohoda č. 3/2017**

uzatvorená podľa ustanovení § 409 a nasl. zákona č.513/1991 Zb. Obchodného zákonníka a

§ 2 ods. 5 písm. g) v spojení s § 83 ods. 2, až 9 zákona č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov

(ďalej len „rámcová dohoda“) medzi

#### Článok I. Zmluvné strany

**1. Predávajúci:**

Obchodné meno: DEMIFOOD spol. s r. o.

Sídlo: Piešťanská 2503/43, 91501 Nové Mesto nad Váhom

IČO: 36324124

Zápis v OR: Okresný súd Trenčín

DIČ: 2020183396

IČ DPH: SK2020183396

Štatutárny orgán: Mgr. Žaneta Žišková, MBA

Číslo účtu IBAN: SK0911110000006625457008

Osoby oprávnené jednať v:

- zmluvných veciach: Mgr. Žaneta Žišková, MBA

- realizačných veciach: Daniel Žiška, resp. pridelený pracovník obch. oddelenia

E-mail na doručovanie objednávok: demifood@demifood.sk

Tel na prijímanie objednávok: 032/7781 581,-582,-585

(ďalej len ako **„predávajúci“)**

**2. Kupujúci:**

Názov:Harmónia – zariadenie pre seniorov, domov sociálnych služieb a útulok

Sídlo: Ul. Republiky 22, 010 01 Žilina

IČO: 00647748

Právna forma: rozpočtová organizácia Žilinského samosprávneho kraja

DIČ: 2020689319

IČ DPH: nie je platca DPH

Štatutárny orgán: Mgr. Katarína Veselovská, riaditeľka

Číslo účtu IBAN: SK04 8180 0000 0070 0048 5644

Osoby oprávnené jednať v:

- zmluvných veciach: Mgr. Katarína Veselovská

- realizačných veciach: Alžbeta Ondrušová

E-mail na odosielanie objednávok: ddzarep.ondrusova@vuczilina.sk

Tel. na odosielanie objednávok: 041/5622127

(ďalej len ako **„kupujúci“**)

# Článok II. Úvodné ustanovenia

1. Táto rámcová dohoda je uzavretá ako výsledok zadania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov (ďalej len ako **„zákon o VO“**) na predmet zákazky: **„Kompóty, džemy, marmelády, detská výživa a sterilizovaná zelenina pre Harmónia – ZpS, DSS a útulok, Ul. Republiky 22, Žilina.“** vyhlásenej v Žiline dňa 18. 9. 2017 pod číslom: 1729923593.
2. Predávajúci vyhlasuje, že ako prevádzkovateľ potravinárskeho podniku registroval všetky svoje prevádzkarne, prostredníctvom ktorých bude plniť túto rámcovú dohodu, na príslušnom orgáne úradnej kontroly potravín a že táto registrácia je v čase uzavretia tejto rámcovej dohody platná a účinná.
3. Predávajúci vyhlasuje, že je spôsobilý plniť predmet tejto rámcovej dohody v súlade so zákonom č. 152/1995 Z. z. o potravinách v znení neskorších predpisov, ako aj  v súlade s požiadavkami ustanovenými všeobecne záväznými právnymi predpismi na bezpečnosť potravín a ich kvalitu, hygienu, požiadavkami na zloženie potravín, zložky, ako aj technologické postupy používané pri ich výrobe a požiadavkami na balenie jednotlivých potravín, ich skupín alebo všetkých potravín, rozsah a spôsob ich označovania, ich skladovanie, prepravu a inú manipuláciu s nimi, ich umiestňovanie na trh.

# Článok III. Predmet rámcovej dohody a doba trvania rámcovej dohody

1. Predmetom tejto rámcovej dohody je záväzok predávajúceho priebežne počas trvania tejto rámcovej dohody predávať a dodávať kupujúcemu riadne a včas potraviny - **kompóty, džemy, marmelády, detskú výživu a sterilizovanú zeleninu**, ktoré sú špecifikované **v Prílohe č. 1 – Cenová ponuka** tejto rámcovej dohody (ďalej len **„tovar“**), a to na základe objednávok kupujúceho a za podmienok uvedených v tejto rámcovej dohode, v súťažných podkladoch z verejného obstarávania a v príslušnej objednávke a záväzok kupujúceho riadne a včas dodaný tovar prevziať a zaplatiť dohodnutú kúpnu cenu v súlade s touto rámcovou dohodou.
2. **Maximálny finančný limit objednávok podľa tejto rámcovej dohody je 4 214,97 EUR s DPH** (slovom: Štyritisícdvestoštrnásť 97/100). **Predpokladané množstvo dodávaného tovaru je uvedené  v Prílohe č. 1 – Cenová ponuka tejto rámcovej dohody.** Kupujúci sa nezaväzuje vyčerpať maximálny finančný limit objednávok, ani vyčerpať predpokladané množstvo dodávaného tovaru a vyhradzuje si právo objednávať tovar podľa svojich potrieb.
3. Táto rámcová dohoda sa uzatvára na dobu určitú a to na dobu 12 mesiacov odo dňa účinnosti tejto rámcovej dohody alebo do vyčerpania maximálneho finančného limitu objednávok, ktorý je uvedený v čl. III. bode 2. tejto rámcovej dohody, podľa toho, ktorá z týchto skutočností nastane skôr.

# Článok IV. Podmienky zadávania zákaziek na základe rámcovej dohody

1. Kupujúci formou objednávky upraví podľa svojich potrieb podmienky kúpy tovaru - množstvo a druh tovaru, miesto a termíny dodania v súlade s ustanoveniami tejto rámcovej dohody.
2. **Objednávky** bude kupujúci realizovať **telefonicky alebo** **elektronicky e-mailom** podľa aktuálnej potreby kuchyne a to v periodicite v zmysle nasledovných **predpokladaných termínov dodávok**:

**do 48 hod. od zadania objednávky: počas pracovných dní od 6.30 hod. do 12.30 hod.**

1. Objednávka musí obsahovať: špecifikáciu druhu a množstva tovaru, termín dodania.
2. Objednávky kupujúceho nebudú limitované minimálnym množstvom objednávaného tovaru ani minimálnou cenou za objednávaný tovar v jednej dodávke.
3. **Lehota na dodanie tovaru:** Zmluvné strany sa dohodli, že predávajúci je povinný dodať kupujúcemu tovar na základe jednotlivých objednávok kupujúceho v termíne dodania podľa objednávky, pričom **kupujúci bude spravidla objednávať tovar 1 x mesačne.**
4. E-mailová objednávka sa považuje za doručenú do dispozície predávajúceho, ak kupujúcemu príde notifikácia o tom, že e-mail bol doručený na e-mailovú adresu predávajúceho uvedenú v čl. I tejto rámcovej dohody. Telefonická objednávka sa považuje za doručenú do dispozície predávajúceho momentom, kedy predávajúci telefonicky potvrdí jej prijatie.
5. Momentom doručenia objednávky do dispozície predávajúceho, je predávajúci objednávkou viazaný a začína mu plynúť lehota na dodanie tovaru.
6. Predávajúci nie je objednávkou viazaný len vtedy, ak obratom kupujúcemu oznámi, že u neho nastali okolnosti vylučujúce zodpovednosť, za ktoré sa považuje prekážka, ktorá nastala nezávisle od vôle predávajúceho a bráni mu v splnení jeho povinnosti, ak nemožno rozumne predpokladať, že by predávajúci túto prekážku alebo jej následky odvrátil alebo prekonal, a ďalej, že by túto prekážku mohol predvídať. Za okolnosť vylučujúcu zodpovednosť sa však nepovažuje prekážka, ktorá vznikla až v čase, keď bol predávajúci v omeškaní s plnením svojej povinnosti, alebo vznikla z jeho hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
7. Ak predávajúci oznámi kupujúcemu, že nie je schopný dodať tovar podľa objednávky kupujúceho a/alebo ak bude predávajúci v omeškaní s dodaním tovaru, kupujúci si vyhradzuje právo objednať tovar od iného predávajúceho v množstve nevyhnutnom na pokrytie aktuálnych potrieb kuchyne a časovej tiesne. Tým nie je dotknuté právo kupujúceho odstúpiť od tejto dohody a/alebo túto dohodu vypovedať, ani nárok kupujúceho na náhradu škody.

# Článok V. Miesto dodania a  dodacie podmienky

1. Ak v objednávke nebude uvedené inak, **miestom dodania je sídlo kupujúceho:** Harmónia - zariadenie pre seniorov, domov sociálnych služieb a útulok, Ul. Republiky 22, 010 01 Žilina.
2. Predávajúci je povinný na základe objednávky kupujúceho dodať kupujúcemu tovar uvedený v objednávke stave spôsobilom na riadne užívanie, v kvalite podľa tejto rámcovej dohody a v súlade so súťažnými podkladmi vo verejnom obstarávaní.
3. Predávajúci dodá tovar na dohodnuté miesto na svoje vlastné nebezpečenstvo a náklady vrátane zabezpečenia a  dodania všetkých dovozných licencií, colných povolení a iných úradných povolení v súlade s platnými normami a požiadavkami v zmysle zákona č. 152/1995 Z. z. o potravinách v znení neskorších predpisov, ako aj  v súlade s požiadavkami ustanovenými všeobecne záväznými právnymi predpismi na bezpečnosť potravín a ich kvalitu, hygienu, požiadavkami na zloženie potravín, zložky, ako aj technologické postupy používané pri ich výrobe a požiadavkami na balenie jednotlivých potravín, ich skupín alebo všetkých potravín, rozsah a spôsob ich označovania, ich skladovanie, prepravu a inú manipuláciu s nimi, ich umiestňovanie na trh.
4. Predávajúci sa zaväzuje, že tovar bude dodávať bez tiarch, záložného práva ako aj iných práv zodpovedajúcich právam tretích osôb k cudzej veci.
5. Predávajúci bude tovar dodávať vlastnými zamestnancami alebo prostredníctvom prepravcu. V prípade, ak predávajúci dodá tovar prostredníctvom prepravcu alebo iným spôsobom než vlastnými zamestnancami, zodpovedá v celom rozsahu tak, akoby tovar dodával sám.
6. Odovzdanie tovaru kupujúcemu bude uskutočnené na základe dodacieho listu k tovaru v mieste dodania na základe objednávky kupujúceho.
7. Kupujúci je povinný písomne potvrdiť prevzatie tovaru na dodacom liste predloženom predávajúcim. Tým nie je dotknuté právo kupujúceho vykonať pred prevzatím tovaru prehliadku tovaru a/alebo právo kupujúceho odmietnuť prevziať tovar, ktorý nie je dodaný riadne a/alebo včas a/alebo v súlade s touto rámcovou dohodou a/alebo ďalšími podmienkami určenými v objednávke.
8. Predávajúci je povinný umožniť kupujúcemu prehliadku tovaru pred jeho prevzatím. Kupujúci si vyhradzuje právo odmietnuť prevziať tovar, ak nie je dodaný riadne a/alebo včas. Ak kupujúci odmietne prevziať tovar, pretože nebol dodaný riadne a/alebo včas, predávajúci je povinný na vlastné náklady v najkratšom možnom termíne najneskôr do 24 hodín dodať kupujúcemu tovar bez vád, pokiaľ sa s kupujúcim nedohodne na dlhšej lehote dodania.

# Článok VI. Kúpna cena a možnosť a spôsob úpravy ceny

1. Kúpna cena za jednotlivé druhy tovaru  je dohodnutá podľa zákona NR SR č.18/1996 Z. z.  o cenách v znení neskorších predpisov dohodou zmluvných strán ako výsledok verejného obstarávania na predmet zákazky uvedený v čl. II tejto rámcovej dohody v Prílohe č. 1 – Cenová ponuka tejto rámcovej dohody.
2. Kúpna cena za tovar uvedená v Prílohe č. 1 - Cenová ponuka tejto rámcovej dohody je jednotkovou cenou jednotlivých tovarov vrátane DPH a je cenou maximálnou. Kúpna cena podľa prvej vety tohto bodu je stanovená vrátane colných a daňových poplatkov a ďalších nákladov spojených s dodávkou, vrátane dopravy do miesta dodania , nákladov na obal a balenie tovaru a nákladov na vybavenie povolení v zmysle čl. V ods. 3 tejto rámcovej dohody.
3. Kupujúci nebude poskytovať na plnenie predmetu zmluvy preddavok (zálohu).
4. Kúpnu cenu za tovar uvedenú v Prílohe č. 1 - Cenová ponuka tejto rámcovej dohody je možno zmeniť len vtedy, ak dôjde k zmene sadzby DPH. Ceny uvedené v Prílohe č. 1 - Cenová ponuka tejto rámcovej dohody nie je možné inak jednostranne meniť (zvyšovať) zo strany predávajúceho.
5. Kupujúci si v súlade s § 42 ods. 12 až 15 zákona o VO vyhradzuje právo prehodnocovať kúpnu cenu za jednotlivé druhy tovaru smerom nadol s ohľadom na vývoj cien porovnateľných tovarov na relevantnom trhu. Za týmto účelom si zmluvné strany dohodli nasledujúce pravidlá pre zisťovanie cien a spôsob úpravy kúpnej ceny smerom nadol:

a) relevantným trhom je trh Slovenskej republiky,

b) obdobím, za ktoré sa ceny porovnávajú je obdobie šiestich mesiacov bezprostredne predchádzajúcich určeniu kúpnej ceny za tovar tzn. prvý krát sa ceny budú porovnávať po uplynutí 6-tich mesiacov odo dňa účinnosti tejto rámcovej dohody,

c) pri porovnaní cien sa bude vychádzať z troch cenových ponúk na identické tovary, a ak ich niet, tak z troch cenových ponúk na zastupiteľné tovary,

d) zisťovanie cien vykoná kupujúci elektronicky formou prieskumu trhu e-mailom,

e) pokiaľ kupujúci prieskum trhu zistí, že ceny na trhu sú nižšie ako kúpna cena podľa tejto rámcovej dohody, písomne oznámi predávajúcemu, aby od doručenia oznámenia začal dodávať príslušný druh tovaru za kúpnu cenu určenú v sume priemeru medzi tromi najnižšími cenami zistenými na trhu,

f) ak predávajúci oznámi, že nie je schopný dodávať tovar za kúpnu cenu určenú v sume priemeru medzi tromi najnižšími cenami zistenými na trhu alebo ak predávajúci nedodá tovar za takto zníženú kúpnu cenu, kupujúci má právo vypovedať túto rámcovú dohodu vo výpovednej lehote tri mesiace, ktorá začína plynúť prvým dňom nasledujúceho mesiaca po doručení výpovede predávajúcemu.

# Článok VII. Platobné podmienky a fakturácia

1. Predávajúci sa zaväzuje fakturovať kúpnu cenu tovaru po každej dodávke tovaru. Predávajúci sa zaväzuje, že vystaví jednotlivé faktúry na kupujúceho do 10-tich pracovných dní od dodania tovaru.
2. Kupujúci je povinný zaplatiť kúpnu cenu na základe faktúry predloženej predávajúcim za predpokladu, že tovar bol dodaný riadne a včas a v súlade s touto rámcovou dohodou a prípadne ďalšími podmienkami bližšie určenými kupujúcim v objednávke. Prílohou faktúry musí byť dodací list potvrdený kupujúcim.
3. **Faktúra je splatná do 30-tich dní odo dňa doručenia faktúry spolu s dodacím listom potvrdeným kupujúcim.** Deň zaplatenia kúpnej ceny je deň pripísania fakturovanej kúpnej ceny z účtu kupujúceho na účet predávajúceho.
4. Faktúra musí mať všetky náležitosti daňového dokladu stanovené príslušnou platnou legislatívou a jej prílohou musí byť dodací list potvrdený kupujúcim. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne, alebo neúplné údaje a/alebo v prípade, ak faktúra nebude obsahovať potvrdený dodací list a/alebo v prípade, ak dodací list bude obsahovať nesprávne alebo neúplné údaje, je kupujúci oprávnený túto faktúru vrátiť pred jej splatnosťou. Opravenej alebo novej faktúre spolu s doplnenou prílohou plynie nová 30-dňová lehota splatnosti odo dňa jej doručenia kupujúcemu.
5. Predávajúci sa zaväzuje vo všetkých dokladoch, listoch, dodacích listoch a faktúrach uvádzať číslo tejto dohody a objednávky.

# Článok VIII. Záruka a zodpovednosť za vady

1. **Predávajúci sa zaväzuje, že tovar v čase jeho dodania kupujúcemu, neprekročí prvú tretinu doby spotreby odo dňa výroby alebo prvú tretinu doby minimálnej trvanlivosti.**
2. Predávajúci poskytuje na tovar **záruku za akosť** a to minimálne do uplynutia doby spotreby/doby minimálnej trvanlivosti.
3. Predávajúci zodpovedá za kvalitu, zdravotnú a hygienickú nezávadnosť a bezpečnosť dodaného tovaru, ktorý musí byť dodaný v súlade so zákonom č. 152/1995 Z. z. o potravinách v znení neskorších predpisov, ako aj  v súlade s požiadavkami ustanovenými všeobecne záväznými právnymi predpismi na bezpečnosť potravín a ich kvalitu, hygienu, požiadavkami na zloženie potravín, zložky, ako aj technologické postupy používané pri ich výrobe a požiadavkami na balenie jednotlivých potravín, ich skupín alebo všetkých potravín, rozsah a spôsob ich označovania, ich skladovanie, prepravu a inú manipuláciu s nimi, ich umiestňovanie na trh, ako aj v súlade s ďalšími požiadavkami vyplývajúcimi z tejto rámcovej dohody a zo súťažných podkladov z procesu verejného obstarávania.
4. Pri plnení tejto rámcovej dohody je predávajúci povinný dodržiavať požiadavky a postupy na uvedené v Potravinovom kódexe Slovenskej republiky,  v osobitných predpisoch SR a EÚ, v hygienických a v technických normách, ktoré sa vzťahujú na tovar, ktorý je predmetom tejto rámcovej dohody.
5. Záručná doba začína plynúť od dátumu uvedeného na dodacom liste ako deň prevzatia tovaru kupujúcim.
6. Predávajúci zodpovedá za faktické a za právne vady tovaru, ktoré mal tovar v čase jeho dodania kupujúcemu, aj keď vyšli najavo až neskôr, alebo ktoré vznikli a vyšli najavo počas záručnej doby.
7. Kupujúci je povinný reklamovať vady dodaného tovaru elektronicky e-mailom do 48 hodín od ich zistenia.
8. Predávajúci je na základe reklamácie kupujúceho povinný poškodený (vadný) tovar vymeniť za bezvadný tovar, čo bude vykonané bezodplatne najneskôr do 3 dní od reklamovania vady kupujúcim. Kupujúci si vyhradzuje právo požadovať namiesto výmeny poškodeného (vadného) tovaru, vrátenie kúpnej ceny.
9. Ak po odovzdaní tovaru dôjde zo strany kupujúceho k poškodeniu tovaru preukázateľne vplyvom neodborného zásahu, nejedná sa o záručnú udalosť. Záruka sa nevzťahuje ani na poškodenie tovaru spôsobené nevhodnou manipuláciou, skladovaním alebo jeho použitím v rozpore s pokynmi uvedenými v návode na použitie a/alebo na obale tovaru.

# Článok IX. Vlastnícke právo k tovaru a nebezpečenstvo škody na tovare

1. Vlastnícke právo k tovaru prechádza na kupujúceho dňom prevzatia tovaru kupujúcim.
2. Nebezpečenstvo škody na tovare prechádza na kupujúceho v momente prevzatia tovaru kupujúcim.

# Článok X. Sankcie

1. Ak je kupujúci v omeškaní so zaplatením kúpnej ceny, má predávajúci právo na úrok z omeškania vo výške podľa predpisov obchodného práva.
2. V prípade, ak predávajúci poruší ktorúkoľvek povinnosť stanovenú v tejto rámcovej dohode alebo vyplývajúcu z tejto rámcovej dohody, má kupujúci právo na zmluvnú pokutu vo výške 10 % z kúpnej ceny stanovenej pre konkrétny tovar v objednávke. Tým nie je dotknutý nárok kupujúceho na náhradu škody, ktorá presahuje výšku zmluvnej pokuty.

# Článok XI. Odstúpenie a výpoveď

1. Omeškanie predávajúceho s dodaním tovaru o viac ako 1 kalendárny deň a/alebo nedodanie tovaru vôbec a/alebo oznámenie predávajúceho, že nie je schopný dodať tovar podľa objednávky kupujúceho sa považuje za **podstatné porušenie** tejto rámcovej dohody a zakladá kupujúcemu právo od tejto rámcovej dohody odstúpiť.
2. Opakované (min. 2x počas trvania rámcovej dohody) dodanie vadného a/alebo nekvalitného tovaru a/alebo tovaru, ktorý v čase dodania prekročil prvú tretinu doby spotreby/doby minimálne trvanlivosti alebo opakované (min. 2x počas trvania rámcovej dohody) porušenie inej povinnosti, ktorá pre predávajúceho vyplýva z tejto rámcovej dohody, sa považuje za **podstatné porušenie** tejto rámcovej dohody a zakladá kupujúcemu právo od tejto rámcovej dohody odstúpiť.
3. Ak predávajúci po nadobudnutí účinnosti tejto rámcovej dohody stratí spôsobilosť vyžadovanú zákonom o VO a/alebo stratí iné právne alebo vecné predpoklady na riadne plnenie tejto rámcovej dohody a/alebo ak sa po nadobudnutí účinnosti tejto rámcovej dohody ukáže nepravdivým vyhlásenie predávajúceho v článku II bode 2 alebo bode 3 tejto rámcovej dohody, považuje sa to za **podstatné porušenie** tejto rámcovej dohody a zakladá kupujúcemu právo od tejto rámcovej dohody odstúpiť.
4. Kupujúci je oprávnený od tejto rámcovej dohody odstúpiť, ak:
   * 1. predávajúci podstatne poruší niektorú zo svojich povinností podľa tejto rámcovej dohody
     2. predávajúci poruší niektorú zo svojich povinností podľa tejto rámcovej dohody iným než podstatným spôsobom a takéto porušenie nenapraví ani v dodatočnej primeranej lehote na nápravu;
     3. okolnosti vylučujúce zodpovednosť predávajúceho trvajú viac ako 60 dní
     4. predávajúci stratil spôsobilosť vyžadovanú zákonom č. 343/2015 Z. z. o verejnom obstarávaní a o zmene a doplnení niektorých zákonov a/alebo stratil iné právne alebo vecné predpoklady na riadne plnenie tejto rámcovej dohody a/alebo sa po nadobudnutí účinnosti tejto rámcovej dohody ukázali nepravdivými vyhlásenia predávajúceho v článku II bode 2 alebo bode 3 tejto rámcovej dohody
     5. v rámci kontroly verejného obstarávania zákazky, ktorej výsledkom je táto rámcová dohoda bolo konštatované porušenie zákona
     6. na majetok predávajúceho je vyhlásený konkurz a/alebo konkurzné konanie bolo zastavené pre nedostatok majetku a/alebo je predávajúcemu povolená reštrukturalizácia a/alebo predávajúci vstúpi do likvidácie, preruší alebo iným spôsobom skončí svoju podnikateľskú činnosť a/alebo poskytovateľ predá svoj podnik alebo časť podniku
     7. u  predávajúceho prebehla zmena kontroly, organizačná zmena, zmena právnej formy, zmena štatutárnych orgán a tieto zmeny nie sú pre objednávateľa konajúc rozumne a odôvodnene akceptovateľné a/alebo nie sú súladné so zákonom o VO
     8. právoplatným rozhodnutím Protimonopolného úradu SR bolo konštatované, že predávajúci sa pri získaní zákazky, ktorej výsledkom je táto rámcová dohoda, dopustil kolízneho správania a/alebo v prípade, ak poskytovateľ iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž
     9. je splnený niektorý z dôvodov na odstúpenie od rámcovej dohody podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov
     10. z iných zákonných dôvodov.
5. V prípade odstúpenia od dohody zanikajú všetky práva a povinnosti zmluvných strán k dátumu nadobudnutia účinnosti odstúpenia od dohody. Účinky odstúpenia od dohody nastávajú dňom doručenia písomného oznámenia o odstúpení od zmluvy druhej zmluvnej strane.
6. Obe zmluvné strany môžu dohodu písomne vypovedať aj bez udania dôvodu. Výpovedná lehota je tri (3) mesiace a začína plynúť prvým dňom nasledujúceho mesiaca po doručení výpovede druhej zmluvnej strane.
7. Kupujúci môže vypovedať túto rámcovú dohodu aj z dôvodu uvedeného v článku VI. bod 5. tejto rámcovej dohody.

# Článok XII. Subdodávatelia

**1.** Zoznam subdodávateľov predávajúceho je uvedený v **Prílohe č. 2 - Zoznam subdodávateľov**, ktorá tvorí neoddeliteľnú prílohu tejto rámcovej dohody.

**2.** Predávajúci môže poveriť vykonaním časti tejto rámcovej dohody len tých subdodávateľov, ktorí  sú uvedení v Zozname subdodávateľov, ktorý tvorí Prílohu č. 2 tejto rámcovej dohody; porušenie tejto povinnosti poskytovateľa sa považuje za **podstatné porušenie** tejto rámcovej dohody.

**3.** Pri vykonávaní časti plnenia tejto rámcovej dohody subdodávateľom má predávajúci zodpovednosť, akoby plnenie vykonával sám.

**4.** Predávajúci je povinný oznámiť kupujúcemu bez zbytočného odkladu akúkoľvek zmenu údajov o subdodávateľovi.

**5.** **Pravidlá  pre zmenu subdodávateľov počas plnenia rámcovej dohody:**

K zmene subdodávateľa môže dôjsť len po odsúhlasení kupujúcim na základe aktualizovania Prílohy č. 2 – Zoznam subdodávateľov dodatkom k tejto rámcovej dohode.  Predávajúci je povinný najneskôr 10 kalendárnych dní pred dňom, ktorý predchádza dňu v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, percentuálny podiel subdodávky vo vzťahu k tejto rámcovej dohode, predmet subdodávky  a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

Kupujúci udelí písomný súhlas so zmenou subdodávateľa bez zbytočného odkladu, ak bude mať preukázané,  že v prípade, ak ide o subdodávateľa, ktorý má povinnosť zapisovať sa do registra partnerov verejného sektora, je takýto subdodávateľ zapísaný v registri partnerov verejného sektora.

Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto rámcovej dohody subdodávateľom nastane u predávajúceho až po uzavretí rámcovej dohody.

**6.** Porušenie niektorej povinnosti, ktorá pre poskytovateľa vyplýva z tohto článku, sa považuje za podstatné porušenie tejto rámcovej dohody.

# Článok XIII. Všeobecné a záverečné ustanovenia

**1.** Veci výslovne touto dohodou neupravené sa riadia príslušnými ustanoveniami Obchodného zákonníka, zákona o VO a ďalšími všeobecne záväznými platnými právnymi predpismi Slovenskej republiky a EÚ.

1. Zmluvné strany sa zaväzujú, že všetky spory vyplývajúce z tejto dohody budú riešiť osobným rokovaním o možnej dohode. Zmluvné strany sa dohodli, že vzťahy vzniknuté medzi zmluvnými stranami na základe tejto dohody sa riadia slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
2. Táto dohoda je vyhotovená **v štyroch vyhotoveniach**, z ktorých každý má platnosť originálu. Kupujúci obdrží 2 vyhotovenia zmluvy a predávajúci 2 vyhotovenia.
3. Neoddeliteľnou súčasťou tejto dohody je:

Príloha č. 1 - Cenová ponuka

Príloha č. 2 - Zoznam subdodávateľov

1. Dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovej sídle kupujúceho.
2. Zmluvné strany prehlasujú, že si túto dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

**Predávajúci: Kupujúci:**

V Novom Meste n/V, 04.10.2017 V Žiline, dňa:

..................................................... .......................................................

Mgr. Žaneta Žišková, MBA Mgr. Katarína Veselovská

konateľka riaditeľka

**Príloha č. 1 - Cenová ponuka**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Prvok ponuky (Kritérium)** | | | | | | | | |
| č. | Názov | Jednotka | | Množstvo | Cena za MJ bez DPH | | Cena za MJ s DPH | Cena celkom s DPH za množstvo |
| **1.** | **kompót slilvkový 660 g DIA** | ks | | 80 | 0,7000 € | | 0,84 € | 67,20 € |
| **2.** | **kompót marhuľový 720 ml DIA** | ks | | 100 | 1,0250 € | | 1,23 € | 123,00 € |
| **3.** | **kompót broskyňový 680 g DIA** | ks | | 50 | 0,9333 € | | 1,12 € | 56,00 € |
| **4.** | **kompót jablkový 560 g DIA** | ks | | 100 | 0,8500 € | | 1,02 € | 102,00 € |
| **5.** | **kompót ananás a tekvica 3,45 kg** | ks | | 6 | 2,8083 € | | 3,37 € | 20,22 € |
| **6.** | **kompót broskyňový 820 g** | ks | | 30 | 0,9000 € | | 1,08 € | 32,40 € |
| **7.** | **kompót broskyňový 2,60 kg** | ks | | 16 | 3,1000 € | | 3,72 € | 59,52 € |
| **8.** | **kompót broskyňový 3,50 kg** | ks | | 6 | 3,7250 € | | 4,47 € | 26,82 € |
| **9.** | **kompót hruškový 2650 ml** | ks | | 32 | 3,5167 € | | 4,22 € | 135,04 € |
| **10.** | **kompót hruškový 3,20 kg** | ks | | 10 | 3,8167 € | | 4,58 € | 45,80 € |
| **11.** | **kompót jablkový 3,20 kg** | ks | | 30 | 2,5333 € | | 3,04 € | 91,20 € |
| **12.** | **kompót jablkový 560 g** | ks | | 120 | 0,8500 € | | 1,02 € | 122,40 € |
| **13.** | **kompót marhuľový, polený 660 g** | ks | | 36 | 0,9667 € | | 1,16 € | 41,76 € |
| **14.** | **kompót marhuľový polený 3,50 kg** | ks | | 24 | 4,3917 € | | 5,27 € | 126,48 € |
| **15.** | **kompót ringlotový 3,50 kg** | ks | | 20 | 2,6417 € | | 3,17 € | 63,40 € |
| **16.** | **kompót slivkový 700 g** | ks | | 32 | 0,7500 € | | 0,90 € | 28,80 € |
| **17.** | **kompót slivkový 660 g** | ks | | 50 | 0,7667 € | | 0,92 € | 46,00 € |
| **18.** | **kompót višňový odkôstkovaný 720 ml** | ks | | 16 | 1,0750 € | | 1,29 € | 20,64 € |
| **19.** | **kompót višňový odkôstkovaný 3,60 kg** | ks | | 5 | 4,2750 € | | 5,13 € | 25,65 € |
| **20.** | **kompót miešaný 3,00 kg** | ks | | 12 | 1,8667 € | | 2,24 € | 26,88 € |
| **21.** | **kompót ovocný koktail 2,65 kg** | ks | | 6 | 4,3917 € | | 5,27 € | 31,62 € |
| **22.** | **kompót jablkové rezy /strúhané/ 3,00 kg** | ks | | 10 | 2,1917 € | | 2,63 € | 26,30 € |
| **23.** | **kompót jablkové rezy /strúhané/ 3,20 kg** | ks | | 15 | 1,2000 € | | 1,44 € | 21,60 € |
| **24.** | **lekvár 440 g slivkový** | ks | | 50 | 0,6917 € | | 0,83 € | 41,50 € |
| **25.** | **lekvár 1,20 kg slivkový** | ks | | 4 | 2,6917 € | | 3,23 € | 12,92 € |
| **26.** | **lekvár 4,00 kg slivkový** | ks | | 10 | 4,5750 € | | 5,49 € | 54,90 € |
| **27.** | **džem ríbezľa 340 g** | ks | | 40 | 0,8667 € | | 1,04 € | 41,60 € |
| **28.** | **džem marhuľa 340 g** | ks | | 50 | 0,8667 € | | 1,04 € | 52,00 € |
| **29.** | **džem jahoda 340 g** | ks | | 50 | 0,8667 € | | 1,04 € | 52,00 € |
| **30.** | **džem ríbezľa 4,00 kg** | ks | | 2 | 7,2500 € | | 8,70 € | 17,40 € |
| **31.** | **džem jahoda 4,00 kg** | ks | | 2 | 5,6333 € | | 6,76 € | 13,52 € |
| **32.** | **marmeláda ovocná 4,00 kg** | ks | | 4 | 4,2667 € | | 5,12 € | 20,48 € |
| **33.** | **džem porciovaný 20 g marhuľa** | ks | | 500 | 0,0583 € | | 0,07 € | 35,00 € |
| **34.** | **džem jahodový 230 g DIA** | ks | | 50 | 0,7583 € | | 0,91 € | 45,50 € |
| **35.** | **džem marhuľový, ríbezľový 20 g DIA** | ks | | 450 | 0,0667 € | | 0,08 € | 36,00 € |
| **36.** | **jablkové pyré 3,65 kg** | ks | | 12 | 3,9583 € | | 4,75 € | 57,00 € |
| **37.** | **detská výživa 190 g /rôzne druhy/** | ks | | 1500 | 0,2583 € | | 0,31 € | 465,00 € |
| **38.** | **detská výživa DIA 190 g /rôzne druhy/** | ks | | 700 | 0,3500 € | | 0,42 € | 294,00 € |
| **39.** | **paradajkový pretlak 800 g konzerva** | ks | | 40 | 0,7417 € | | 0,89 € | 35,60 € |
| **40.** | **paradajkový pretlak 190 g konzerva** | ks | | 30 | 0,3833 € | | 0,46 € | 13,80 € |
| **41.** | **paradajkový pretlak 70 g konzerva** | ks | | 50 | 0,1333 € | | 0,16 € | 8,00 € |
| **42.** | **paradajkový pretlak 700 g fľaša** | ks | | 20 | 0,6500 € | | 0,78 € | 15,60 € |
| **43.** | **paradajkový pretlak 115 g** | ks | | 80 | 0,2167 € | | 0,26 € | 20,80 € |
| **44.** | **paradajkový pretlak 400 g** | ks | | 30 | 0,5167 € | | 0,62 € | 18,60 € |
| **45.** | **paradajky drvené 700 g** | ks | | 30 | 0,8583 € | | 1,03 € | 30,90 € |
| **46.** | **paradajky lúpané 800 g** | ks | | 25 | 0,9833 € | | 1,18 € | 29,50 € |
| **47.** | **kečup sladký 300 g** | ks | | 30 | 0,3167 € | | 0,38 € | 11,40 € |
| **48.** | **kečup jemný 300 g DIA** | ks | | 20 | 0,7667 € | | 0,92 € | 18,40 € |
| **49.** | **kečup jemný 900 g** | ks | | 10 | 0,7167 € | | 0,86 € | 8,60 € |
| **50.** | **kapusta kyslá 640 g** | ks | | 40 | 0,5167 € | | 0,62 € | 24,80 € |
| **51.** | **kapusta kyslá 3,50 kg** | ks | | 6 | 1,7583 € | | 2,11 € | 12,66 € |
| **52.** | **hrášok konzerva 800 g** | ks | | 10 | 0,9167 € | | 1,10 € | 11,00 € |
| **53.** | **hrášok konzerva 400 g** | ks | | 40 | 0,2750 € | | 0,33 € | 13,20 € |
| **54.** | **hrášok konzerva 690 g** | ks | | 20 | 0,6250 € | | 0,75 € | 15,00 € |
| **55.** | **hrášok konzerva 210 g** | ks | | 35 | 0,3083 € | | 0,37 € | 12,95 € |
| **56.** | **šampióny konzerva 425 g** | ks | | 50 | 0,6083 € | | 0,73 € | 36,50 € |
| **57.** | **šampióny konzerva 820 g** | ks | | 12 | 1,1750 € | | 1,41 € | 16,92 € |
| **58.** | **lečo sterilizované 3500 g sladkokyslý nálev** | ks | | 5 | 2,3000 € | | 2,76 € | 13,80 € |
| **59.** | **lečo sterilizované 330 g** | ks | | 60 | 0,3000 € | | 0,36 € | 21,60 € |
| **60.** | **lečo sterilizované 670 g sladkokyslý nálev** | ks | | 100 | 0,5250 € | | 0,63 € | 63,00 € |
| **61.** | **uhorky 670 g sladkokyslý nálev** | ks | | 24 | 0,5917 € | | 0,71 € | 17,04 € |
| **62.** | **uhorky 660 g** | ks | | 62 | 0,5917 € | | 0,71 € | 44,02 € |
| **63.** | **uhorky DIA 660 g sladkokyslý nálev** | ks | | 80 | 0,7250 € | | 0,87 € | 69,60 € |
| **64.** | **fazuľové struky žlté, slaný nálev 660 g** | ks | | 20 | 0,6833 € | | 0,82 € | 16,40 € |
| **65.** | **senecký šalát 640 g sladkokyslý nálev** | ks | | 80 | 0,6417 € | | 0,77 € | 61,60 € |
| **66.** | **šalát - čalamáda 680 g /viac druhov/** | ks | | 20 | 0,6583 € | | 0,79 € | 15,80 € |
| **67.** | **šalát senecký 3400 g** | ks | | 20 | 2,3000 € | | 2,76 € | 55,20 € |
| **68.** | **šalát senecký 620 g** | ks | | 40 | 0,4083 € | | 0,49 € | 19,60 € |
| **69.** | **šalát rimavský 3500 g** | ks | | 20 | 1,7500 € | | 2,10 € | 42,00 € |
| **70.** | **chren sterilizovaný sladkokyslý nálev 200 g** | ks | | 60 | 0,3083 € | | 0,37 € | 22,20 € |
| **71.** | **chren sterilizovaný 170 g** | ks | | 10 | 0,1500 € | | 0,18 € | 1,80 € |
| **72.** | **chren 670 g** | ks | | 10 | 0,9500 € | | 1,14 € | 11,40 € |
| **73.** | **červená repa strúhaná 3500 g sladkokyslý nálev** | ks | | 20 | 1,9000 € | | 2,28 € | 45,60 € |
| **74.** | **červená repa 500 g** | ks | | 50 | 0,5167 € | | 0,62 € | 31,00 € |
| **75.** | **červená repa stúhaná DIA 640 g s pridaním umelého sladidla** | ks | | 40 | 0,5917 € | | 0,71 € | 28,40 € |
| **76.** | **paprika červená - rezy 670 g** | ks | | 60 | 0,6750 € | | 0,81 € | 48,60 € |
| **77.** | **kompót čerešňový odkôstkovaný 3,60 kg** | ks | | 10 | 4,3917 € | | 5,27 € | 52,70 € |
| **78.** | **kompót slivkový polený 3,50 kg** | ks | | 40 | 3,0667 € | | 3,68 € | 147,20 € |
| **79.** | **džem porciovaný 20 g čučoriedka, jahoda** | ks | | 1700 | 0,0583 € | | 0,07 € | 119,00 € |
| **80.** | **džem marhuľový 230 g DIA** | ks | | 50 | 0,7583 € | | 0,91 € | 45,50 € |
| **81.** | **džem jahodový 20 g DIA** | ks | | 240 | 0,0583 € | | 0,07 € | 16,80 € |
| **82.** | **uhorky 3,50 kg** | ks | | 15 | 1,7250 € | | 2,07 € | 31,05 € |
| **83.** | **fazuľové struky žlté, slaný nálev 3,50 kg fľaša** | ks | | 20 | 3,1750 € | | 3,81 € | 76,20 € |
| **84.** | **fazuľové struky 670 g** | ks | | 40 | 0,7000 € | | 0,84 € | 33,60 € |
| **85.** | **šalát - čalamáda 3,50 kg** | ks | | 15 | 2,3667 € | | 2,84 € | 42,60 € |
| **86.** | **kapusta červená 3,50 kg** | ks | | 4 | 1,8500 € | | 2,22 € | 8,88 € |
| **87.** | **červemá repa strúhaná 640 g sladkokyslý nálev** | ks | | 100 | 0,6583 € | | 0,79 € | 79,00 € |
|  |  | |  |  | |  |  |  |
| **Cena celkom vrátane DPH za predpokladané množstvo :** | | | | | | | | 4 214,97 € |

**Príloha č. 2 – Zoznam subdodávateľov**

|  |  |  |  |
| --- | --- | --- | --- |
| **Názov subdodávateľa** | **IČO** | **Predmet subdodávky** | **% podiel subdodávky k hodnote RD** |
|  |  |  |  |
|  |  |  | **0,00%** |
|  |  |  |  |
|  |  |  |  |

|  |  |
| --- | --- |
| **Názov subdodávateľa** | **Osoba oprávnená konať za subdodávateľa**  (meno, priezvisko, adresa pobytu, dátum narodenia) |
|  |  |
|  |  |

Podpis : ...............................................................................................

Mgr. Žaneta Žišková, MBA

konateľka

Dátum: 04.10.2017

*V prípade, že uchádzač neuvažuje so subdodávateľmi, prílohu č. 2 predloží tiež a v stĺpci % podiel subdodávky uvedie hodnotu 0,00 %.*